Nataniël se jongste produksie binnekort in Gauteng | Maroela Media
Die sanger, liedjieskrywer, televisie-aanbieder en verhoogpersoonlikheid Nataniël, het vandeesweek aangekondig sy nuutste verhoogproduksie, Mannequin, gaan later vanjaar weer op die planke wees by Emperors Palace.
Kapenaars het in April vanjaar die geleentheid gehad om Mannequin in die Kunstekaap-teater te sien en nou is dit Gautengers se beurt.
Nataniël is al vir meer as twee dekades op die verhoog en het vir sy laaste groot produksie, After Animals, vyf Naledi-toekennings gewen – meer as enige ander kunstenaar of produksie.
Die produksie gaan oudergewoonte oorspronklike musiek speel, asook verskeie van Nataniël se weergawes van bekende liedjies van die sestiger- en tagtigerjare.
Die produksie wentel om stories wat in Engels en Afrikaans vertel word en ŉ verstommende versameling nuwe kostuums deur die veelbekroonde ontwerper, Floris Louw, word gebruik.
Mannequin is van 18 Augustus tot 25 September 2016 by die Theatre of Marcellus by Emperors Palace beskikbaar van Woensdae tot Saterdae om 20:30 en op Sondagmiddae om 15:00.
‘After Animals’ is by vanjaar se Naledi-toekennings met vyf Naledi’s bekroon. Foto: Facebook via Nataniël News Page
Nataniël. Foto: Verskaf
Gaan dit verseker nie mis nie !
Dis altyd die moeite werd om een van sy produksies te sien.
Hy is uniek soos geen ander. Leon en Kasper ook. Sulke rare talent kom net een keer in ń leeftyd.